Конкурс метадычных распрацовак

“Распрацоўка дыдактычных матэрыялаў прадметаў сацыяльна-гуманітарнага цыкла па падрыхтоўцы вучняў да рэспубліканскай алімпіяды”

“БЕЛАРУСКАЯ МОВА І ЛІТАРАТУРА”

**Х клас**

**Аўтар:**

**Шпартава Таццяна Мікалаеўна,** настаўнік беларускай мовы і літаратуры дзяржаўнай установы адукацыі “Сярэдняя школа № 2

г.Магілёва”; вышэйшая кваліфікацыйная катэгорыя;

р.т. +375 222 64 70 84

м.т. +375 29 303 44 56

shpartova1974@mail.ru

Магілёў 2021

**Заданне 1.**

Скарына заказаў для сваіх кніг аж 40 ілюстрацый, каля 30 заставак, шмат віньетак і недзе каля 1000 ініцыялаў.

Цікавыя малюнкі на гравюрах. А якія зграбныя ініцыялы! Кожная літара ўпрыгожана прадметам, назва якога пачынаецца з таго ж гука, што гэтая літара абазначае . Каля “к” – “казляняткі”, каля “з” – “звер”, каля “м” – “музыка”, а да літары “я” – …. .

Якім прадметам была ўпрыгожана літара “я”?

Адказ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 2.**

Растлумачце лексічнае значэнне выдзеленых слоў:

1. Тысячу год назад большую частку цэнтральнай і ўсходняй Еўропы пакрываў дзікі і цёмны першабытны лес. На многія і многія сотні кіламетраў праклалі свой шлях праз лясныя завалы карычнева-празрыстыя глухія рэкі, звінела камар’ё, паўсюль чырванелі мухаморы і бранзавелі ***слязніцы.***

Тысячу год мерна гучала сякера, вёскі ўгрызаліся ў лес, ***ляда***, наступалі на пушчы… *(Паводле У. Караткевіча)*

1. Рамеснік беларускай мовы!

Схавайце руска-беларускі слоўнік,

Бо вы карэжаце так словы,

Як каларадскі жук – бульбоўнік.

Схавай хутчэй, бо не да твару.

З цябе смяюцца Танк і Барадулін.

А хочаш вельмі ганарару –

Схадзі ў сад цішком па ***дулі***. *(У. Верамейчык)*

1. Заўжды ў асенні час,

Нібыта князь даніну,

Збіраў пастух у нас

Калісьці ***асяніну***. *(А. Зарыцкі)*

1. — Дзеці па ***папяроўкі*** лазяць, паламалі.

— Пасядзі дзень без работы, бо саўсім у корч сагнешся. Думаеш, дзеці твае цябе за твае грошы даглядаць будуць? Здадуць у багадзельню. *(А. Жук)*

|  |  |
| --- | --- |
| Слова | Значэнне |
| Слязніцы |  |
| Ляда |  |
| Дулі |  |
| Асяніна |  |
| Папяроўкі |  |

**Заданне 3.**

З прапанаваных слоў выпішыце назоўнікі, якія складаюцца з пяці марфем. Графічна абазначце марфемную будову выпісаных назоўнікаў.

Пазакідаць, мішурнасць, далечыня, выпукленне, выракаць, завуаліраваць, упацець, разьбярства, нададраць, парапетны, стэпавічка, схільнасць, шалпатаццца, чытанка, уплішчыцца, неабвяргальнасць, мураванне, лучыніна, каленкоравы, казляціна, выгадна, асмяянне, гойканне, індывідуал, сашчапацца, экспартны, шляхетнасць.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 4.**

Утварыце прыметнікі пры дапамозе прыставак *раз-, рас-* і назоўнікі пры дапамозе прыставак *уз-, ус-* ад прыведзеных ніжэй значэнняў слоў, пры гэтым не парушаючы правапісу.

|  |  |  |
| --- | --- | --- |
| Прыстаўка | Лексічнае значэнне слова | Прыметнік |
| Раз-, рас- | Які перш чым зробіць, добра падумае. |  |
|  | Прыемна ўсхваляваны, аж да замілавання. |  |
|  | Які можна разняць на часткі, а потым зноў сабраць. |  |
|  | Залішне працяглы, доўгі. |  |
|  | Шырокі, прывольны. |  |
| Прыстаўка | Лексічнае значэнне слова | Назоўнік |
| Уз-, ус- | Ганаровы знак, ордэн, медаль. |  |
|  | Паласа зямлі ўздоўж берага ракі, мора. |  |
|  | Невялікая горка. |  |
|  | З’яўленне на гарызонце сонца або першых яго промняў. |  |
|  | Гук, які ўтвараецца пры плачы. |  |

**Заданне 5.**

З прапанаванага тэксту выпішыце па 2 словы-прыклады з наступнымі фанетычнымі асаблівасцямі:

|  |  |
| --- | --- |
| Правапіс о,э,а |  |
| Правапіс е,ё,я |  |
| Правапіс [д] – [дз’] |  |
| Правапіс [т] – [ц’] |  |
| Правапіс падоўжаных зычных |  |
| Правапіс прыстаўных гукаў |  |
| Асіміляцыя па звонкасці/глухасці |  |
| Аглушэнне звонкіх зычных на канцы слоў |  |
| Прыпадабненне [д ], [т] да [ц], [ч ] |  |
| Асіміляцыя па мяккасці |  |

Мы – беларусы! Мы жывём на зямлі Усяслава Чарадзея і Еўфрасінні Полацкай, на зямлі Тадэвуша Касцюшкі і Янкі Купалы, на зямлі, дзе кожны камень – маўклівы сведка мінуўшчыны, а кожная жменя пяску красамоўна апавядае пра багатую, насычаную падзеямі гісторыю нашай Радзімы.

Яна, наша Бацькаўшчына, узгадавала нас сваімі казкамі і песнямі, адкрыла перад намі шлях у жыццё. Сярод цяжкасцей і выпрабаванняў яна наш маяк, агеньчык якога асвятляе душу радасцю і спакоем, дае надзею на лепшае, не дазваляе апусціць рукі і спыніцца на паўдарозе.

Дзе б мы ні апынуліся, куды б ні закінуў нас лёс, заўсёды будзем адчуваць шчасце і яднанне з Айчынай. Яно, гэтае адчуванне, ніколі не дасць нам забыцца на тое, хто мы і адкуль мы. І пакуль мы ведаем свае карані, пакуль шануем Беларусь, пакуль паважаем сваіх продкаў, мы будзем існаваць як народ, як нацыя.

**Заданне 6.**

Утварыце словазлучэнні прыметніка з назоўнікам, правільна спалучыўшы наступныя паняцці:

Інжынерны, інжынерскі: *(факультэт, кадры, разлікі, войскі, справа, дыплом, занятак, дом, сын, абавязак, галава);*

Разьбовы, разьбяны, разьбярны, разбярскі: *(майстэрства, кальцо, аканіцы, работа, ліштвы, упрыгожанні,інструмент, разец, ганак).*

|  |  |
| --- | --- |
| Інжынерны |  |
| Інжынерскі |  |
| Разьбовы |  |
| Разьбяны |  |
| Разьбярны |  |
| Разбярскі |  |

**Заданне 7.**

Утварыце словазлучэнні, ужыўшы назоўнікі ў дужках у форме роднага склону множнага ліку:

Сем (ладдзя) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Некалькі (дно) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Большасць (авёс) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Пяць (пападдзя) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Некалькі (шынель) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Большасць (свякроў) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Шэсць (ванна) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 8.**

Складзіце і запішыце сказы, у якіх інфінітыў будзе выконваць наступную сінтаксічную функцыю:

а) дзейніка \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) выказніка \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

в) дапаўнення \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

г) азначэння \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

д) акалічнасці \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 9.**

У беларускай мове часта ўжываюцца традыцыйныя перыфразы (*цар пушчы* – зубр, *другі хлеб* – бульба і г.д). Укажыце імя і прозвішча вядомага беларускага паэта, палітычнага дзеяча па наступных перыфразах: *сейбіт праўды, атаман мужыцкай праўды, чырвоны дыктатар, кароль Літвы.*

Адказ : \_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 10.**

Суаднясіце паняцці (напрыклад: 1АІІІ; 2БV;):

|  |  |  |
| --- | --- | --- |
| Аўтар | Назва твора | Гістарычныя падзеі, адлюстраваныя ў творы |
| 1) В. Быкаў | А) “Краем белага шляху” | І) Вайна ў Афганістане |
| 2) У.Караткевіч | Б) “Жураўліны крык” | ІІ) Чарнобыльская катастрофа |
| 3) І. Мележ | В) ”Літоўскі хутарок” | ІІІ) Першая сусветная вайна |
| 4) В. Карамазаў | Г) “Каласы пад сярпом тваім” | ІV) Паўстанне. К. Каліноўскага (1863 – 1863 гг.) |
| 5) М. Гарэцкі | Д) “Сірочы хлеб” | V) Вялікая Айчынная вайна |
| 6) Я. Брыль | Е) “Людзі на балоце” | VІ) Заходняя Беларусь у складзе Польшчы (1921 – 1939 гг.) |
| 7) С. Алексіевіч | Ж) “Цынкавыя хлопчыкі” | VІІ) Час калектывізацыі (1928 – 1937 гг. ) |

Адказ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Даведкі

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Заданні | 1 | 2 | 3 | 4 | 5 | 6 | 7 | 8 | 9 | 10 | Усяго |
| Балы | 4 | 7 | 7 | 9 | 4 | 6 | 7 | 5 | 4 | 7 | 60 |

|  |  |  |
| --- | --- | --- |
| Заданне | Адказы | Балы |
| **Заданне 1.** | Скарынаў партрэт у сонечных промнях. | 4 балы |
| **Заданне 2.** |  | 7 балаў (1бал за кожнае тлумачэнне) |
| Слязніцы | Баравікі (старыя, ад старасці выступае сляза і капае на зямлю, яны “плачуць”) |  |
| Ляда | Дзялянка высечанага лесу, хмызняку; высека |  |
| Дулі | Летні гатунак ігруш з вялікімі і салодкімі пладамі |  |
| Асяніна | Плата гуртавому пастуху, якая збіралася ўвосень |  |
| Папяроўкі | Гатунак яблыкаў (лёгкія, белыя колерам, “як папера”) |  |
| **Заданне 3.** |  | 7 балаў (1 бал за слова) (выпісаць – 0,5, разбор – 0,5) |
| Па-за-кід-а-ць,мішур-н-асць, дал-еч-ын-я, ,вы-рак-а-ць, за-вуал-ірав-а-ць, у-пац-е-ць, нада-др-а-ць, парапет-н-ы, с-хіль-н-асць, шалпат-а-ц-цца, у-плішч-ы-ц-ца, не-аб-вярг-а-льн-асць, лучын-ін-а, каленкор-ав-ы, выгад-н-а, гой-ка-нн-е, індывід-уал, са-шчап-а-ц-ца, экс-парт-н-ы, шляхет-н-асць. | вы-пук-л-енн-е  разь-б-яр-ств-а  стэп-ав-іч-к-а  чыт-а-н-к-а  мур-ав-а-нн-е  каз-л-яц-ін-а  а-смя-я-нн-е |  |
| **Заданне 4.** | Рас-, раз- | 9 балаў (0,9 за кожнае слова) |
| Які перш чым зробіць, добра падумае. | Разважлівы |  |
| Прыемна ўсхваляваны, аж да замілавання. | Расчулены |  |
| Які можна разняць на часткі, а потым зноў сабраць. | Разборны |  |
| Залішне працяглы, доўгі. | Расцягнуты |  |
| Шырокі, прывольны. | Раздольны |  |
|  | Уз-, ус- |  |
| Ганаровы знак, ордэн, медаль. | Узнагарода |  |
| Паласа зямлі ўздоўж берага ракі, мора. | Узбярэжжа |  |
| Невялікая горка. | Узгорак |  |
| З’яўленне на гарызонце сонца або першых яго промняў. | Усход |  |
| Гук, які ўтвараецца пры плачы. | Усхліп |  |
| **Заданне 5.** |  | 4 балы (0,2 за кожны прыклад) |
| Правапіс о,э,а | спакоем, гэтае і г.д |  |
| Правапіс е,ё,я | жывём, зямлі |  |
| Правапіс [д] – [дз’] | народ, Чарадзея |  |
| Правапіс [т] – [ц’] | апусціць, багатую |  |
| Правапіс падоўжаных зычных | жыццё, выпрабаванняў |  |
| Правапіс прыстаўных гукаў | Тадэвуш, гэтае |  |
| Асіміляцыя па звонкасці/глухасці | сведка, цяжкасцей |  |
| Аглушэнне звонкіх зычных на канцы слоў | народ, перад |  |
| Прыпадабненне [д ], [т] да [ц], [ч ] | адчуваць, адчуванне |  |
| Асіміляцыя па мяккасці | асвятляе, радасцю |  |
| **Заданне 6**. | **Інжынерны:** факультэт, кадры, разлікі, войскі, справа  *(звязаны з дзейнасцю інжынера).* **Інжынерскі:** дыплом, занятак, дом, сын, абавязак, галава  *(які мае адносіны да інжынера, належыць яму).*  **Разьбовы:** кальцо, разец  *(які мае адносіны да разьбы).*  **Разьбяны:** аканіцы, ганак, упрыгожванні, ліштвы  ***(****зроблены разьбой - узорамі, малюнкамі).*  **Разьбярны:** работа, інструмент  *(які прызначаны для разьбы).*  **Разьбярскі:** майстэрства  *(які мае адносіны да разьбяра, разьбярства).* | 6 балаў (0,3 за кожнае словазлучэнне) |
| **Заданне 7.** |  | 7 балаў (1 бал за словазлучэнне) |
| Сем (ладдзя)  Некалькі (дно)  Большасць (авёс)  Пяць (пападдзя)  Некалькі (шынель)  Большасць (свякроў)  Шэсць (ванна) | Сем ладзей  Некалькі дноў  Большасць аўсоў  Пяць пападдзей  Некалькі шынялёў  Большасць свекрывей  Шэсць ваннаў |  |
| **Заданне 8.** |  | 5 балаў (1 бал за кожны сказ) |
| **Заданне 9.** | Кастусь Каліноўскі | 4 балы |
| **Заданне 10.** | 1БV; 2Г ІV;3ЕVІІ; 4АІІ; 5ВІІІ; 6ДVІ;7ЖІ. | 7 балаў (1 бал за поўны адказ: 0,25 – аўтар, 0,25 – твор; 0,5 – гістар. падзея) |
| 60 балаў (0,1 за арфаграфічныя, граматычныя і інш. памылкі) | | |

Спіс выкарыстанай літаратуры

1. Бардовіч, А. М. Марфемны слоўнік беларускай мовы. – 2-е выд., перапрац. і дап. / А. М. Бардовіч, Л. М. Шакун. – Мінск : Выш. школа, 1989. – 718 с.
2. Валочка, Г. М. Беларуская мова : вучэбны дапаможнік для 10 класа ўстаноў агульнай сярэдняй адукацыі з беларускай і рускай мовамі навучання (з электронным дадаткам для павышанага ўзроўню) / Г. М. Валочка, Л. С. Васюковіч, В. У. Зелянко. – Мінск : Нацыянальны інстытут адукацыі, 2020. – 237 с.
3. Клундук, С. С. Беларуская мова : усе складаныя тэмы / С. С. Клундук. – Мінск : Аверсэв, 2015. – 128 с.
4. Клышка, А. К. Францыск Скарына, альбо Як да нас прыйшла кніга / А. К. Клышка. – Мінск : Юнацтва, 1983. – 127с.
5. Крывіцкі, А. А. Наша родная мова : навукова-папулярны нарыс / А. А. Крывіцкі. – 2-е выд., перапрац. і дап. – Мінск : Народная асвета, 1967. – 184 с.
6. Малажай, Г. М. Пазакласная праца па беларускай мове : вучэбны дапам. / Г. М. Малажай, С. Р. Рачэўскі. – Мінск : Выш. школа, 1990. – 254 с.
7. Суднiк, М. Р. Тлумачальны слоўнiк беларускай лiтаратурнай мовы / М. Р. Суднік, М. Н. Крыўко. – Мінск : БелЭн., 2002. – 784 с.
8. Янкоўскі, Ф. М. Само слова гаворыць : філалагічныя эцюды, абразкі, артыкулы / Ф. М. Янкоўскі . – Мінск : Маст. літ., 1986 . – 318 с.